CELEX: C2006/048/46
Language: el
Date: 2006-02-25 00:00:00
Title: Υπόθεση T-33/01: Απόφαση του Πρωτοδικείου της  15ης Δεκεμβρίου 2005  — Infront WM κατά Επιτροπής (Τηλεοπτικές εκπομπές — Οδηγία 89/552/ΕΟΚ — Οδηγία 97/36/ΕΚ — Άρθρο 3α — Εκδηλώσεις μείζονος σημασίας για την κοινωνία — Παραδεκτό — Παραβίαση ουσιωδών τύπων)

25.2.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 48/25
            
         Απόφαση του Πρωτοδικείου της 15ης Δεκεμβρίου 2005 — Infront WM κατά Επιτροπής
   (Υπόθεση T-33/01) (1)
   
   (Τηλεοπτικές εκπομπές - Οδηγία 89/552/ΕΟΚ - Οδηγία 97/36/ΕΚ - Άρθρο 3α - Εκδηλώσεις μείζονος σημασίας για την κοινωνία - Παραδεκτό - Παραβίαση ουσιωδών τύπων)
   (2006/C 48/46)
   Γλώσσα διαδικασίας: η αγγλική
   Διάδικοι
   
      Προσφεύγουσα: Infront WM AG, πρώην KirchMedia WM AG (Zug, Ελβετία) (εκπρόσωποι: αρχικώς C. Lenz, A. Bardong, avocats, κα E. Batchelor, solicitor, κατόπιν δε C. Lenz, E. Batchelor, R. Denton, solicitors, F. Carlin, barrister, και M. Clough, QC).
   
      Καθής: Επιτροπή των Ευρωπαϊκών Κοινοτήτων (εκπρόσωποι: K. Banks και M. Huttunen, επικουρούμενοι από J. Flynn, QC).
   
      Παρεμβαίνοντες υπέρ της προσφεύγουσας: Γαλλική Δημοκρατία (εκπρόσωπος: G. de Bergues), Βασίλειο της Μεγάλης Βρετανίας και της Βόρειας Ιρλανδίας, (εκπρόσωποι: αρχικώς: J. Collins, κατόπιν R. Caudwell, τέλος M. Berthell, επικουρούμενος από K. Parker, QC), Ευρωπαϊκό Κοινοβούλιο (εκπρόσωποι: C. Pennera και M. Moore) και Συμβούλιο της Ευρωπαϊκής Ενώσεως (εκπρόσωποι: A. Lopes Sabino και M. Bishop).
   Αντικείμενο της υποθέσεως
   Αίτηση ακυρώσεως της αποφάσεως που προβάλλεται ότι έλαβε η Επιτροπή κατ' εφαρμογήν του άρθρου 3α της οδηγίας 89/552/ΕΟΚ του Συμβουλίου, της 3ης Οκτωβρίου 1989, για τον συντονισμό ορισμένων νομοθετικών, κανονιστικών και διοικητικών διατάξεων των κρατών μελών σχετικά με την άσκηση τηλεοπτικών δραστηριοτήτων (ΕΕ L 298, σ. 23), όπως τροποποιήθηκε με την οδηγία 97/36/ΕΚ του Ευρωπαϊκού Κοινοβουλίου και του Συμβουλίου, της 30ής Ιουνίου 1997 (ΕΕ L 202, σ. 60)
   Διατακτικό της υποθέσεως
   Το Πρωτοδικείο:
   
               1)
            
            
               Ακυρώνει την απόφαση της Επιτροπής, την περιεχόμενη στο από 28 Ιουλίου 2000 έγγραφό της, το απευθυνόμενο στο Ηνωμένο Βασίλειο της Μεγάλης Βρετανίας και της Βόρειας Ιρλανδίας.
            
         
               2)
            
            
               Απορρίπτει την προσφυγή κατά τα λοιπά.
            
         
               3)
            
            
               Η Γαλλική Δημοκρατία, το Ηνωμένο Βασίλειο της Μεγάλης Βρετανίας και της Βόρειας Ιρλανδίας και το Κοινοβούλιο φέρουν τα δικαστικά έξοδα της προσφεύγουσας τα σχετικά με την παρέμβασή τους.
            
         
               4)
            
            
               Η Επιτροπή φέρει τα δικαστικά της έξοδα, καθώς και τα δικαστικά έξοδα της προσφεύγουσας, πλην των οριζομένων στο ανωτέρω σημείο 3.
            
         
               5)
            
            
               Οι παρεμβαίνοντες φέρουν τα δικαστικά τους έξοδα.
            
         
      (1)  ΕΕ C 134 της 5.5.2001.